《偈颂二十一首》
宋代·释坚璧

皓月当空，寒江不动。
万里清光，曾非别共。
蚌孕珠而无从，兔怀曾而非种。
万别千差，波腾海涌。
卷舒只在一毫端，不用浑家生奉重。

作者简介：释坚璧，号古岩。历住雪峰寺、瑞岩寺、雪窦寺。为青原下十五世，石窗法恭禅师法嗣。有《古岩璧禅师语》，收入《续古尊语要》卷二。事见本《语录》。今录诗三十六首。